钦定古今图书集成/明伦汇编/闺媛典/第114卷 > 皇清二十 > 董恒妻段氏
## 钦定古今图书集成/明伦汇编/闺媛典/第114卷 > 皇清二十 > 董恒妻段氏

按《嶍峨县志》：段氏，董恒妻。康熙四年，土逆叛，氏与恒同避兵于草屋中。时大兵扑剿，已至贼巢，贼益肆抢杀，氏与恒誓必死。贼攻急，恒令少缓以待。氏曰：“事至此，得死君前，幸矣，何得以儿女累耶？” 恒方危坐，氏举火焚屋，遂自缢，以焚其身。顷之，恒亦罹难。